Filmfestivalo de Tribeca

La Filmfestivalo de Tribeca - angle Tribeca Film Festival - estas ĉiujara internacia kino-festivalo okazanta en la samnoma urbokvartalo Tribeca de Malalta Manhatano, centra parto de la urbego Novjorko. 

maldekstre|eta|<center>la fondintoj Robert De Niro kaj Jane Rosenthal dum malfermo de la festivalo de 2016
Ĝin fondis kaj en 2002 unuafoje okazigis grupo de kinproduktistoj kaj aktoroj gvide de Jane Rosenthal kaj Robert De Niro. Gazetaraj raportoj pri la fondiĝo substrekis ke la iniciato estis reago al la terorismaj atencoj de la 11-a de septembro 2001, kiuj forte bremsis la publikan vivon en Malalta Manhatano, kvankam ŝajnas ke la planadoj jam komenciĝis antaŭ la tago de la katastrofo. La grupo de fondintaj aktoroj samtempe kun la festivalo ankaŭ vivigis filminstituton kun la nomo Tribeca Film Institute, kiu funkcias kiel oficiala okaziganto de la festivalo, sed ankaŭ per aliaj projektoj subtenas kinajn produktaĵojn.

 Eksteraj ligiloj 

 oficiala retejo ()

Tribeca
Kategorio:Kulturo de Novjorko
Kategorio:Manhatano